Билгалдиначу дийнахь Кунта-Хьаьжин делегаци Ведана схьакхечира. Бакъду, Эвтархойн Ахьмадана хууш дара Эрсанахь доьг1на хьекхий дуй. Цундела кечам а хьакъ ма-хиллара бара. Кунта-Хьаьжиний, 1овдиний шайна Дала дика дина хиларна и сурт гуш дара. Уггар тоьлла зикархойх б1е стаг кечвинера. Хаза мукъам болуш назманчаш бара Гелдаганара, Майртуьпара, Гихт1ара, Герзель-юьртара а. Амма царна ха дан Эвтархойн Ахьмадан б1о, дог-майра Ч1егин обаргаш, Шелара, Атаг1ара обаргаш Ахтаха, Орца, Дог1а, Вара а. Нагахь суьдо йина кхел нийса ца хилахь и эскар тоьар дара Кунта-Хьаьжа Эвтара кхаччалц охьавало, ткъа кхузахь хиндерг-Дела ша воцчунна хууш а дацара.